open-index/open-wikipedia-markdown huggingface dataset:
Michael J. Smith

**Michael John Smith** (30 April 1945 – 28 Januarie 1986), (kapt USN) was 'n Amerikaanse ingenieur en ruimtevaarder. Hy was die vlieënier van die ruimtependeltuig Challenger toe dit tydens die STS-51-L-sending vernietig is, toe dit 73 sekondes in die vlug opgebreek het op 'n hoogte van 48 000&nbsp;voet (14,6&nbsp;km), wat al 7 bemanningslede se lewens gekos het. Smith se stem was die laaste een wat op die *Challenger-*stemopnemer gehoor is. Hy was 'n Meester in Wetenskap wat 'n graad in lugvaartingenieurswese gehad het.

Gedurende sy vlootloopbaan het Smith 28 verskillende soorte burgerlike en militêre vliegtuie gevlieg en 4 867 ure se vliegtyd opgestel. Na die Challenger-ramp is hy postuum deur die Kongres bevorder tot die rang van kaptein, en 'n leerstoel is ter ere van hom aangewys by die Nagraadse Vlootskool in Monterey, Kalifornië.

## Verwysings
Babiana rivulicola

***Babiana rivulicola*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Noord-Kaap en kom op die Kamiesberg voor waar dit deel van die sukkulente Karoo plantegroei is. Hier het dit 'n voorkomsgebied van  5&nbsp;km² en word as seldsaam beskou.

## Bronnelys 
* SANBI Redlist
* Plants of the World Online
Walentina Teresjkowa

duimnael|200px|Walentina Teresjkowa in 1963
**Walentina Wladimirowna Teresjkowa** (Russies: Валенти́на Влади́мировна Терешко́ва; gebore 6 Maart 1937) is 'n lid van die Russiese Doema, ingenieur en voormalige ruimtevaarder. Sy is die eerste en jongste vrou wat in die ruimte gevlieg het (op 16 Junie 1963) tydens 'n solosending van Wostok 6. Sy het 48 keer om die Aarde gewentel, byna drie dae in die ruimte deurgebring en bly die enigste vrou wat op 'n soloruimtesending was.

Voor haar aanvaarding vir die Sowjet-ruimteprogram was Teresjkowa 'n tekstielfabriekswerker en amateurvalskermspringer. Sy het by die lugmag aangesluit as deel van die "Ruimtevaarderkorps" en is as 'n offisier aangestel nadat sy haar opleiding voltooi het. Ná die ontbinding van die eerste groep vroulike ruimtevaarders in 1969, het Teresjkowa as 'n ruimtevaarder-instrukteur aangebly in die ruimteprogram. Sy het later aan die Zjoekofski-lugmagingenieursakademie gegradueer en weer vir ruimtevlugte gekwalifiseer, maar is nooit weer ruimte toe nie. Sy het in 1997 uit die lugmag getree nadat sy die rang van generaal-majoor beklee het.

## Verwysings
Victor J. Glover

duimnael|200px|Victor J. Glover
**Victor Jerome Glover** (gebore 30 April 1976) is 'n NASA-ruimtevaarder van die klas van 2013  en vlieënier van die eerste operasionele vlug van die SpaceX Crew Dragon na die Internasionale Ruimtestasie. Glover is 'n kommandeur in die Amerikaanse Vloot waar hy 'n F/A-18 loods, en is 'n gegradueerde van die Amerikaanse Lugmag se Toetsvlieënierskool. Hy was 'n bemanningslid van Ekspedisie 64, en het gedien as 'n stasiestelsel-vlugingenieur.

## NASA-loopbaan 
duimnael|Glover en sy medebemanning binne die SpaceX Crew-1-kapsule tydens sy nadering van die ISS
Glover is in Junie 2013 as een van die Ruimtevaardergroep 21-span bekendgestel, en het sy opleiding in 2015 voltooi.

In Augustus 2018 is Glover bekendgestel as een van die handelsruimtevaarders, wat aangewys is om die eerste operasionele vlug te onderneem, en die tweede bemanningsvlug algeheel, van SpaceX se Crew Dragon. As deel van daardie missie sal hy vir meer as ses maande 'n bemanningslid van ISS Ekspedisies 64 en 65 wees. Glover is die eerste Afro-Amerikaanse ISS-ekspedisie-bemanningslid wat op die ISS woon, en nie net 'n besoek aan die ISS bring vir 'n kort verblyf soos tydens die Ruimtependeltuig as 'n ISS-samestellende ruimtevaarder nie.

Die SpaceX Crew Dragon-kapsule *Resilience* wat op 15 November 2020 gelanseer is, het Glover saam met twee ander NASA-ruimtevaarders ( Michael S. Hopkins en Shannon Walker ) sowel as Soichi Noguchi van Japan vervoer. Hulle het op 17 November 2020 by die ruimtestasie aangekom. 

## Verwysings
Babiana salteri

***Babiana salteri*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies] aan die Wes-Kaap. Dit kom op die Knersvlakte tussen Vanrhynsdorp en die Vanrhynspas voor. Dit is deel van die vygieveld plantegroei. Die plant het 'n voorkomsgebied van 500&nbsp;km² en daar is vier subpopulasies wat bedreig word deur oorbeweiding en gips-mynbou bedrywighede.

## Galery 

Babiana salteri Helme 1.jpg

## Bronnelys 
* SANBI Redlist
* Plants of the World Online
Babiana vanzijliae

***Babiana vanzijliae*** is 'n meerjarige blomplant en geofiet wat hoort tot die familie Iridaceae en is deel van die fynbos. Die spesie is endemies aan die Noord-Kaap en kom op Roggeveldberge-eskarp voor, vanaf Nieuwoudtville tot by Lokenburg. Dit het 'n voorkomsgebied van kleiner as 600&nbsp;km² en daar is 10 tot 15 subpopulasies. Die spesie het reeds habitat afgestaan aan die rooibostee bedryf en koringverbouing.

## Galery 

Babiana vanzijliae 1DS-II 2-2710.jpg
Babiana vanzijliae 1DS-II 2-2712.jpg
Babiana vanzijliae 1DS-II 2-2713.jpg
Babiana vanzijliae Avontuur 02.jpg
Babiana vanzijliae Avontuur 04.jpg
Babiana vanzyliae (Iridaceae) (37537783692).jpg

## Bronnelys 
* SANBI Redlist
* Plants of the World Online
Babiana unguiculata

***Babiana unguiculata*** is 'n meerjarige blomplant en geofiet wat hoort tot die familie Iridaceae. Die spesie is endemies aan die Noord-Kaap en die Wes-Kaap. Dit kom op die Nardouwsberg en Bokkeveldberge-eskarp voor waar dit deel van die fynbos is. Daar is twee subpopulasies en dit word bedreig deur die rooibostee bedryf. 

## Bronnelys 
* SANBI Redlist
* Plants of the World Online
Babiana villosula

**Babiana villosula** is 'n meerjarige blomplant en geofiet wat tot die genus *Babiana* behoort. Die spesie is endemies aan die Wes-Kaap; dit kom Malmesbury tot by Gordonsbaai voor en is deel van die fynbos en renosterveld. Dit het 'n voorkomsgebied van kleiner as 2000&nbsp;km² en het reeds 80% van sy habitat afgestaan aan ontwikkeling, indringerplante en die aanlê van wingerde en boorde. Daar is tans net sewe van die agtien oorspronklike subpopulasies oor en hulle word ook bedreig deur indringerplante en ontwikkeling.

## Sinonieme 
Die spesie het nege sinonieme:

* *Babiana hiemalis* L.Bolus
* *Babiana obtusifolia* Ker Gawl.
* *Babiana orthosantha* Baker
* *Babiana stricta var. obtusifolia* (Ker Gawl.) Baker
* *Gladiolus plicatus* (L.) L.
* *Gladiolus villosulus* Roem. & Schult.
* *Ixia coerulescens* Pers.
* *Ixia plicata* L.
* *Ixia villosula* J.F.Gmel.

## Galery 

Winter Babiana Babiana villosula Twelve Apostles (5).jpg
Winter Babiana Babiana villosula Twelve Apostles (7).jpg
Babiana 2012 08 09 8129.JPG

## Bronnelys 
* SANBI Redlist
* Plants of the World Online
Babiana sambucina

***Babiana sambucina*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Oos-Kaap en die Wes-Kaap.

## Subspesies 
Die plant het twee subspesies:
* *Babiana sambucina subsp. longibracteata* (G.J.Lewis) Goldblatt & J.C.Manning
* *Babiana sambucina subsp. sambucina*

## Galery 

Babiana sambucina 2.jpg

## Bronnelys 
* SANBI Redlist
* Plants of the World Online
Radcliffe-sterrewag

Die **Radcliffe-sterrewag** in Pretoria het in die middel van die 20ste eeu (1950s) die grootste teleskoop suid van die ewenaar gehuisves.

Hierdie sterrewag is aan die suidoostekant van Fort Klapperkop en oos van die Groenkloof-natuurreservaat. Onder die silindervormige koepel is die 74-duim-reflektor-teleskoop waarmee die suidelike hemelruim bespied is. Aandag is veral gewy aan ‘n studie van die Melkweg en verskeie ontdekkings is gemaak.

Dr. John Radcliffe was in die 17de eeu die hofarts vir lede van die Britse koninklike familie. Hy het in sy boedel ‘n bedrag geld nagelaat vir die oprigting van ‘n sterrewag in Oxford, Engeland. Kort na 1770 is dit opgerig, maar weens die ontwikkeling van die stad het lug- en ligbesoedeling die waarnemings van die sterrewag al hoe meer bemoeilik. 

Daar is toe besluit om die sterrewag na Pretoria te verskuif omdat daar 250 tot 300 dae per jaar wolkelose nagte ervaar word. In 1937 is dit buite Pretoria opgerig op ‘n terrein van 57 akker wat deur die stadsraad geskenk is. Dit was boonop ‘n 200 m bo die stadsligte. Die terrein was uiters geskik vir die bestudering van die uitspansel. Weens toestande rondom die Tweede Wêreldoorlog was dit eers in 1951 in volle werking.

## Bibliografie
*Lantern. Tydskrif vir Volksopvoeding. Jaargang 5, nr. 2, November 1955.
Prinses Beatrice van York

duimnael|Prinses Beatrice van York, 2018
**Prinses Beatrice** (Beatrice Elizabeth Mary; gebore 8 Augustus 1988) is 'n lid van die Britse koninklike familie. Sy is die oudste dogter van die voormalige prins Andrew, Hertog van York, en Sarah, Hertogin van York. Met haar geboorte was sy die vyfde aanspraakmaker op die Britse troon, maar sy is nou negende nadat verdere agterkleinkinders van haar wyle ouma, koningin Elizabeth, gebore is. Sy het 'n jonger suster, Eugenie.

Beatrice is in die Portland-hospitaal in Londen gebore. Sy het by St George's School, Ascot, skoolgegaan voordat sy aan Goldsmiths College gestudeer het en 'n baccalaureusgraad in geskiedenis behaal het. Sy was 'n kort tydjie by buitelandse sake en *Sony Pictures* werksaam voordat sy by die sagtewaremaatskappy *Afiniti* as visepresident van strategiese vennootskappe aangesluit het. Beatrice werk ook privaat saam met 'n aantal liefdadigheidsorganisasies, insluitend die "Teenage Cancer Trust" en "Outward Bound".

Haar ouers is vriendskaplik geskei toe sy sewe jaar oud was. Die hertog en hertogin van York het ingestem tot gesamentlike toesig oor hul twee kinders. Beatrice en haar suster het gereeld saam met een of albei hul ouers na die buiteland gereis. 

Beatrice is in 2020 met Edoardo Mapelli Mozzi, 'n eiendomsontwikkelaar, getroud. Hul eerste dogter, Sienna Elizabeth, is op 18 September 2021 gebore.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Babiana scabrifolia

***Babiana scabrifolia*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap. Dit kom vanaf die Nardouwberge en noordoostelike Sederberg tot by die Olifantsriviervallei rondom Citrusdal voor. Dit is deel van die fynbos.  Die plant het 'n voorkomsgebied van 3&nbsp;070&nbsp;km² en daar is twintig subpopulasies.

## Galery 

Babiana scabrifolia Helme 1.jpg
Babiana scabrifolia Helme 2.jpg

## Bronnelys 
* SANBI Redlist
* Plants of the World Online
Babiana secunda

***Babiana secunda*** is 'n meerjarige blomplant en geofiet wat hoort tot die familie Iridaceae. Die spesie is endemies aan die Wes-Kaap en kom van Hopefield tot by Paarl voor. Dit vorm deel van die fynbos en renosterveld. Daar is net drie van 47 subpopulasies oor, die res het almal verlore gegaan as gevolg van ontwikkeling op die Kaapse Vlakte en die aanplant van boorde en wingerde in die Swartland. Die oorblywende geskikte renosterveld wat beskikbaar is vir die plant is kleiner as 10&nbsp;km².

## Galery 

Babiana secunda Vandermerwe 1.jpg
Babiana secunda 1DS-II 2-4720.jpg
Babiana secunda Vandermerwe 3.jpg
Babiana secunda Vandermerwe 2.jpg
Babiana secunda Vandermerwe 4.jpg
Babiana secunda 1DS-II 2-4720.jpg

## Bronnelys 
* SANBI Redlist
* Plants of the World Online
Judith Resnik

[alt=Mission Specialist Judith Resnik|duimnael|220px|Resnik op die middedek van *[Ruimtependeltuig Discovery|Discovery* tydens STS-41-D, met 'n "I love Tom Selleck"-plakker op haar kas.]]
**Judith Arlene Resnik** ( , 5 April 1949 - 28 Januarie 1986) was 'n Amerikaanse elektriese ingenieur, sagteware ingenieur, biomediese ingenieur, vlieënier en NASA ruimtevaarder wat gesterf het aan boord van Ruimtependeltuig *Challenger* toe dit ontplof het tydens missie STS-51-L. Resnik was die tweede Amerikaanse vrou in die ruimte en die vierde vrou in die ruimte wêreldwyd, met 145 uur in 'n wentelbaan. Die IEEE Judith Resnik-toekenning vir ruimte-ingenieurswese word ter ere van haar aangewys.
duimnael|200px|Judith Resnik as sendingspesialis aan boord van Space Shuttle *Discovery* in 1984.

## Vroeë lewe 
Judith Resnik is in 1949 gebore aan Sarah en Marvin Resnik, 'n oogkundige, in Akron, Ohio. Haar pa was agt tale magtig en het tydens die Tweede Wêreldoorlog in die Stille Oseaan-teater in die weermag gedien in militêre intelligensie en lugverkenning. Albei haar ouers was Joodse immigrante wat oorspronklik van die Oekraïne afkomstig was (haar pa het via Israel geïmmigreer).  Sy het grootgeword in 'n praktiserende Joodse huisgesin van rabbynse afkoms, en het elke naweek by die Hebreeuse skool gestudeer en haar Bat Mitzvah gevier.  Haar ouers het geskei terwyl sy 'n tiener was; in reaksie hierop het sy 'n hofsaak voorberei sodat haar toesig oorgeskakel kon word van haar ma na haar pa, aan wie sy besonder na was. 

regs|duimnael|220px|As een van die eerste ses vroulike NASA-ruimtevaarders, Resnik (derde van links) staan agter 'n prototipe van 'n persoonlike reddingsomhulsel
## NASA Ruimtevaarderkorps 
In Januarie 1978 is Resnik op 28-jarige ouderdom gewerf vir die NASA Astronaut Corps, een van ses vroue uit 8 000 aansoekers.  Die program om vroulike ruimtevaarders te keur, is ontwikkel deur die aktrise Nichelle Nichols, wat 'n vrywilliger was.   

Die IEEE Judith A. Resnik-toekenning is in 1986 deur die Instituut vir Elektriese en Elektroniese Ingenieurs ingestel en word jaarliks aan 'n individu of span oorhandig ter erkenning van uitstaande bydraes tot ruimte-ingenieurswese op gebiede wat vir die IEEE relevant is.  Die Society of Women Engineers (SWE) ken die Resnik Challenger-medalje jaarliks toe aan 'n vrou wat die ruimtebedryf verander het, persoonlik bygedra het tot innoverende tegnologie wat deur vlugervaring geverifieer is en deur toekomstige dekades erken sal word as mylpale in die ontwikkeling van ruimte as 'n hulpbron vir die hele mensdom. 

## Verwysings
Prinses Eugenie van York

duimnael|170px|Prinses Eugenie, 2017
**Prinses Eugenie** (Eugenie Victoria Helena; gebore 23 Maart 1990) is 'n lid van die Britse koninklike familie. Sy is die jonger dogter van die voormalige Prins Andrew, Hertog van York, en Sarah, Hertogin van York. By geboorte was sy die sesde aanspraakmaker op die Britse troon en is nou 12de, nadat verdere agterkleinkinders van haar wyle ouma koningin Elizabeth gebore is. Sy het 'n ouer suster, Beatrice.

links|duimnael|280px|Prinses Eugenie (links) verskyn saam met haar suster by *"Trooping the Color"* in 2013
[duimnael|320px|Eugenie by haar eerste openbare afspraak, die opening van Teenage Cancer Trust se eenheid in [Leeds, Oktober 2008]]
Eugenie is in Portland Hospitaal, Londen, gebore. Sy was op skool by St George's School en Marlborough College voordat sy aan die Newcastle Universiteit gestudeer en 'n baccalaureusgraad in Engelse letterkunde en kunsgeskiedenis behaal het. Sy het by die veilingshuis Paddle8 aangesluit voordat sy 'n regisseurspos by die kunsgalery Hauser & Wirth beklee het. Eugenie werk ook privaat vir 'n aantal liefdadigheidsorganisasies, insluitend Children in Crisis en Anti-Slavery International.

Sy is in 2018 met Jack Brooksbank, 'n handelsmerkambassadeur, getroud. Hulle het 'n seun, August Philip Hawke Brooksbank, wat op 9 Februarie 2021 gebore is.

Eugenie se ouers is vriendskaplik geskei toe sy ses jaar oud was. Die hertog en hertogin van York het ingestem tot gesamentlike toesig oor hul twee kinders. Eugenie en haar suster het gereeld saam met een of albei hul ouers na die buiteland gereis. 

In Oktober 2002 het die 12-jarige Eugenie 'n rugoperasie by die Royal National Ortopediese Hospitaal in Londen ondergaan om skoliose reg te stel;  twee 12-duim titaniumstawe is in haar rug gesit. Sy het ten volle herstel en het nie enige verdere operasies ondergaan nie. 

Eugenie ontvang geen toelae van die Privy Purse nie. Sy onderneem egter af en toe openbare afsprake, wat gewoonlik verband hou met die liefdadigheidsorganisasies wat sy ondersteun, insluitend die Teenage Cancer Trust en Children in Crisis. In 2018 het Children in Crisis saamgesmelt met Street Child, 'n liefdadigheidsorganisasie vir kinders wat in verskeie lande aktief is, met Eugenie wat steeds as 'n ambassadeur dien.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Sredinni-reeks

Die **Sredinni-bergreeks** (Russies: Срединный хребет, *Sredinni chrebjet*, "Middelreeks") is 'n bergreeks op die Kamtsjatka-skiereiland in Rusland. Dit strek van noordoos tot suidwes in die middel van die skiereiland en bestaan uit vulkane, veral skild- en stratovulkane. Die hoogste piek is Itsjinski, 'n stratovulkaan van 3&nbsp;607&nbsp;m hoog. Die Sredinni-reeks word in die ooste, by die Sentrale Kamtsjatka-laagte, geskei van die Oostelike Reeks (Восточный хребет, *Wostotsjni chrebjet*) wat van noord tot suid aan die kus loop.

Die berge word tans bedek met klein berggletsers, wat bydra tot Kamtsjatka se beskrywing as die streek in Noordoos-Asië met die meeste gletsers. Gletsers bedek 'n gebied van rofweg 592&nbsp;km2.

## Verwysings 
## Eksterne skakels
Monsters, Inc.

***Monsters, Inc.*** is 'n rekenaargeanimeerde familie/buddy-rolprent van 2001 wat deur Pete Docter geregisseer is. Die stemme van John Goodman, Billy Crystal, Steve Buscemi kom onder andere daarin voor. Die rolprent is deur Darla K. Anderson vervaardig en versprei deur Walt Disney Studios Motion Pictures. Die draaiboek is deur Andrew Stanton en Daniel Gerson geskryf en die musiek is gekomponeer deur Randy Newman.

## Rolverdeling 
* John Goodman as James P. "Sulley" Sullivan
* Billy Crystal as Michael "Mike" Wazowski
* Mary Gibbs as Boo
* Steve Buscemi as Randall Boggs
* James Coburn as Henry J. Waternoose III
* Jennifer Tilly as Celia Mae
* Bob Peterson as Roz
* John Ratzenberger as Yeti
* Frank Oz as Jeff Fungus
* Daniel Gerson as Needleman and Smitty
* Steve Susskind as Jerry Slugworth
* Bonnie Hunt as Ms. Flint
* Jeff Pidgeon as Thaddeus "Phlegm" Bile
* Sam Black as George Sanderson

## Ontvangs 
### Resensies 
Op Rotten Tomatoes gee 96% van 191 beoordelaars die rolprent 'n positiewe resensie, met 'n gemiddelde telling van 8/10. Webwerf Metacritic bereik 'n telling van 79/100, gebaseer op 35 resensies.

## Verwysings 
## Eksterne skakels 
* 
* 
* 
* 
*
Babiana symmetrantha

***Babiana symmetrantha*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Noord-Kaap. Dit kom op die Langberg tussen Kliprand en Loeriesfontein voor; dit is deel van die Hantam Karoo-plantegroei. Daar is net een populasie bekend.

## Galery 

Babiana symmetrantha Helme 2.jpg
Babiana symmetrantha Helme 3.jpg
Babiana symmetrantha Helme 4.jpg
Babiana symmetrantha Helme 5.jpg

## Bronnelys 
* SANBI Redlist
* Plants of the World Online
Babiana tanquana

***Babiana tanquana*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Noord-Kaap en kom in die Tankwa Karoo voor. Dit is deel van die Sukkulente Karoo-plantegroei. Daar is vier subpopulasies. Die plante wat in die Tankwa Karoo Nasionale Park voorkom word beskerm deur die park. Die plant word as seldsaam beskou.

## Galery 

Babiana tanquana Dupreez 2.jpg
Babiana tanquana Dupreez 3.jpg

## Bronnelys 
* SANBI Redlist
* Plants of the World Online
Babiana teretifolia

***Babiana teretifolia*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en kom wes van Koekenaap voor. Dit is deel van die Namakwaland fynbos. Mynbou aktiwiteite het reeds 'n gedeelte van die plant se habitat vernietig in die noordelike gedeelte van die plant se voorkomsgebied en daar word beraam dat die plant 'n verdere 80% van sy habitat oor die volgende 30 jaar gaan verloor weens mynbou. Die plant word as seldsaam beskou.

## Bronnelys 
* SANBI Redlist
* Plants of the World Online
Babiana torta

***Babiana torta*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Noord-Kaap en kom van Springbok tot by Bitterfontein en Kliprand voor. Dit is deel van die sukkulente Karoo plantegroei en word as seldsaam beskou. Daar is meer as vyftien subpopulasies bekend.

## Galery 

Babiana torta Helme 1.jpg

## Bronnelys 
* SANBI Redlist
* Plants of the World Online
Babiana toximontana

***Babiana toximontana*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en kom aan die voorheuwels van die Matsikammaberge en die Gifberg voor. Dit is deel van die Bokkeveld fynbos. Die plant het 'n voorkomsgebied van 75&nbsp;km² en daar is vyf subpopulasies. Die spesie word bedreig deur die rooibostee bedryf wat van sy habitat oorgeneem het. 

## Bronnelys 
* SANBI Redlist
* Plants of the World Online
Babiana tubaeformis

***Babiana tubaeformis*** is 'n meerjarige blomplant en knolagtige geofiet wat hoort tot die familie Iridaceae en is deel van die fynbos. Die spesie is endemies aan die Wes-Kaap en kom op die Piketberg voor. Dit het 'n voorkomsgebied van 16&nbsp;km² en daar is twee subpopulasies. Die plant het van sy habitat verloor aan gewasverbouing en word verder bedreig deur te veel brande, indringerplante en oorbeweiding.

## Bronnelys 
* SANBI Redlist
* Plants of the World Online
Babiana tubiflora

***Babiana tubiflora*** is 'n meerjarige blomplant en knolagtige geofiet wat hoort tot die familie Iridaceae en is deel van die fynbos. Die spesie is endemies aan die Wes-Kaap. Die spesie kom voor van Lambertsbaai tot by Stilbaai en in die binneland tot by Darling en Piketberg. Die plant het van sy habitat verloor op die Kaapse Vlakte.

## Galery 

Babiana tubiflora 1DS-II 2-1284.jpg
Babiana tubiflora 1DS-II 2-1287.jpg
Babiana tubiflora 1DS-II 2-1290.jpg
Babiana tubiflora 1DS-II 2-1303.jpg
Babiana tubiflora 1DS-II 3-4904.jpg

## Bronnelys 
* SANBI Redlist
* Plants of the World Online
Torsten Hass

**Torsten Hass ** (Duits: Torsten Haß; gebore 21 November 1970 in Neumünster, Sleeswyk-Holstein) is ‘n Duitse skrywer en bibliotekaris in Ludwigshafen. In Oktober 2019 publiseer hy en Detlev Schneider-Suderland die boek *Bibliotheken für Dummies.* Met 60 000 eksemplare versprei tot einde 2020, was *Bibliotheken für Dummies* 'n Duitse biblioteek-topverkoper. Die boek het verskeie resensies gekry. *Bibliotheken für Dummies *word as 'n studiehandleiding by verskeie staatsuniversiteite aanvaar. Die boek word byvoorbeeld gebruik by die *Bochum Universiteitsbiblioteek* en die *Tübingen Universiteitsbiblioteek*.

## Publikasies
### Niefiksie
* *Bibliotheken für Dummies* (2019); saam met Detlev Schneider-Suderland
* *Arbeitgebermarke Bibliothek mit k(l)einem Budget : eine Einführung mit Übungen* (2021)
* *Vahīṅ dekhiye : Festschrift für Hellmut Vogeler* (1996); as redakteur 
* *Das Ende der Gemütlichkeit : Entwurf eines Fundraising-Konzepts für kleinere und mittlere Wissenschaftliche Bibliotheken* (2021)
* *Dieses Buch ist für die Tonne : Einführung in den klassischen Zynismus (Kynismus)* (2020); saam met Maximilian Spannbrucker 
* *Wohnriester und Erbbau : ein aktuelles Fallbeispiel* (2021)
### Opstelle en boekresensies
* *Der Verlust der Magie : Essays, Polemiken, Satiren* (2021)
* *Die Rezensionen, Bd.A,1* (2021)
* *Die Rezensionen, Bd.A,2* (2021)
* *Die Rezensionen, Bd.A,3* (2021)
* *Die Rezensionen, Bd.B,1* (2021)
* *Die Rezensionen, Bd.B,2* (2021) 
### Fiksie
Die datum is die datum van die skepping eerder as die publikasie daarvan. 
#### Romans en kortverhale
(Skuilnaam: Kim Godal)
* *Das Kartenhaus : ein Betrugs-Roman* (2002)

* *Der König des Schreckens :  ein Vatikan-Krimi*  (2013)
* *Männchensache : Rechtsfälle zur Vorbereitung im Geschlechterkampf – Roman* (2009)
* *Morddeich : und andere Kurzprosa* (2021)
* *Die Schwarze Zeit : ein Mittelalter-Roman* (2006)
* *Die Schwarze Zeit II : Aphrodites Puppen – Roman* (2007)
* *Die Schwarze Zeit III : Metathronos – Roman* (2008)
* *Die Schwarze Zeit IV : Agonie – Roman* (2009)
* *Die Schwarze Zeit V : Staub – Roman* (2010)
* *Die Schwarze Zeit VI : Terra re-mota – Roman* (2011)
* *Totenmelodie : ein Kurpfalz-Krimi* (2017)
* *Totenquintett : ein Kurpfalz-Krimi* (2018)
* *Totentraum : ein Kurpfalz-Krimi* (2019)
#### Drama
* *En Nuit : Dramolett* (2021)
* *Omega oder Das Hochzeitsmahl : Drama* (2020)
* *Die Staatsschuld – In a State of Bonds : Drama* (2003)
#### Poësie
* *Das Christkind taumelt betrunken im Wald, der Weihnachtsmann torkelt nicht minder : Winter- und Weihnachts-Gedichte* (2020)
* *Es wiehert der Gaul, es graset das Pferd. Es machte auch nichts, wär’s mal umgekehrt : Liebes-Gedichte* und andere'' (2020)

## Verwysings 
## Eksterne skakels 
*  KVK katalogus (Duitsland, Oostenryk, Switserland en WorldCat): Torsten Haß 
*  KVK katalogus (Duitsland, Oostenryk, Switserland en WorldCat): Kim Godal
Babiana tubulosa

***Babiana tubulosa*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en kom vanaf Vredenburg tot by Mamre voor waar dit deel van die fynbos is. Die spesie het 'n voorkomsgebied van kleiner as 1&nbsp;566&nbsp;km² en daar is twintig subpopulasies. Die oorblywende subpopulasies word bedreig deur ontwikkeling op die Vredenburg-skiereiland, veral by Dwarskersbos, St. Helenabaai, Saldanha, Jacobsbaai en Langebaan. Rondom Mamre en Darling het die plant van sy habitat afgestaan aan gewasverbouing.

## Galery 

Babiana tubulosa Stirton 2.jpg
Babiana tubulosa Stirton 3.jpg
Babiana tubulosa van der Merwe 2.jpg
Babiana tubulosa Vandermerwe 1.jpg
Babiana tubulosa Stirton 1.jpg

## Bronnelys 
* SANBI Redlist
* Plants of the World Online
Staatsbiblioteek

Die **Staatsbiblioteek** in Pretoria is deel van die Nasionale Biblioteek van Suid-Afrika.

## Taak
Hierdie bibilioteek huisves een van die uitgebreidste en kosbaarste versamelings boeke en ander inligtingsbronne in die land. Die voorraad naslaan- en navorsingsmateriaal is van groot belang vir wetenskaplikes wat hulle op Suid-Afrikaanse onderwerpe toespits. Die biblioteek is ‘n pligleweringsbiblioteek. Hier word die gesamentlike  katalogus van die Suid-Afrikaanse biblioteke bygehou en die interbiblioteekleningstelsel gekoördineer.

## Seldsame versamelings
Unieke boekversamelings in die biblioteek is die Smutsversameling, die Frans Engelenburg-versameling van kuns en historiese werke, die Duncan-versameling bestaande uit klassieke letterkunde en boeke oor die politiek en geskiedenis van die land, die Middleton-versameling oor ekonomie en geldwese, die Smithsonian-versameling oor die VSA, staatsadministrasie, wetenskap, tegnologie, handel en die regswese en die Keltiese versameling. Onder die groot aantal atlasse en landkaarte is daar die seldsame twaalfdelige Blaeu-atlas (die Franse uitgawe) wat dateer uit 1662. ‘n Unieke versameling is die 39 oorspronklike waterverfskilderye wat die inheemse bevolking van die Kaapkolonie uitbeeld. Dit is in 1841 deur die onbekende kunstenaar “I.W.” geskilder.

## Seldsame boeke
Die biblioteek besit skaars boeke oor die vroeë geskiedenis van en reise in Suid-Afrika deur skrywers en reisigers soos
*Ludwig Alberti (1768-1812), ‘n Bataafse offisier
*William John Burchell (1781-1863)
*Samuel Daniell (1775-1811)
*Olfert Dapper (1636-1689),  ‘n Nederlandse geskiedskrywer oor Suid-Afrika
*William Cornwallis Harris (1807-1848) 
*sir Thomas Herbert (1606-1682), Britse historikus en skrywer oor Afrika
*Peter Kolbe (1675-1726)
*Christian Ignatius Latrobe (1758-1836), ‘n Morawiese sendeling
*William Paterson (1755-1810)
*Anders Sparrman (1748-1820)
*Francois le Vaillant (1753-1824)

## Geskiedenis
Die biblioteek is in 1887 geopen as die Staats-Bibliotheek der Zuid-Afrikaansche Republiek met ‘n skenking van ‘n groot versameling boeke uit Nederland en Vlaandere. In 1893 het die Pretoria Openbare Biblioteek daarmee saamgesmelt. Ds. Adriaan Begemann (1831-1925) was tot 1893 die eerste bibliotekaris. Hy is tot in 1900 opgevolg deur Jan F.E. Cilliers. Latere bekende bibliotekarisse was die Presbiteriaanse dominee James Gray (1852-1933), F.T. Nicholson, in die 1930’s Matthew M. Stirling en in die 1960’s H.J. Aschenborn. Pierneef, Samuel Zwaartman en Jacoba Gilfillan was as personeellede aan die biblioteek verbonde.

## Bibliografie
*Aschenborn, H.J.: Die Staatsbiblioteek. Deel 2 – van 1887 tot die hede. In: Lantern. Tydskrif vir Kennis en Kultuur. Jaargang 16, nr. 1, September 1966.
*Aschenborn, H.J.: Die Staatsbiblioteek. Deel 3 - die huidige bedeling. In: Lantern. Tydskrif vir Kennis en Kultuur. Jaargang 16, nr. 2, Desember 1966
*Ploeger, Jan: Die Staatsbiblioteek. Deel 1 – die geskiedenis van ‘n skenking. In: Lantern. Tydskrif vir Kennis en Kultuur. Jaargang 16, nr. 1,  September 1966.
Wit beweging

220px|thumb|Wit vroue-offisiere laat in 1917.

Die **Wit beweging** (Russies: Бѣлое движеніе / Белое движение, *Beloje dvizjenije*), ook bekend as die **Wittes** (Бѣлые / Белые, *Belije*), was 'n losse konfederasie van anitikommunistiese magte wat in die Russiese Burgeroorlog (1917-1922/'23) geveg het teen die kommunistiese Bolsjewiste, ook bekend as die "Rooies". Hulle het in 'n mindere mate bly werk as gemilitariseerde verenigings van opstandelinge beide binne en buite Russiese grense in Siberië tot min of meer met die Tweede Wêreldoorlog (1939-'45). Die beweging se militêre arm was die **Wit Leër** (Бѣлая Армія / Белая Армия, *Belaja Armija*).

Tydens die Russiese Burgeroorlog het die Wit beweging gedien as 'n oorkoepelende politieke beweging wat 'n verskeidenheid politieke opinies in Rusland verteenwoordig het wat verenig was in hulle teenstand teen die kommunistiese Bolsjewiste – van die liberale wat 'n republiek wou hê en Kerenskiïstiese sosiaal-demokrate aan die linkse front tot die monargiste en ondersteuners van 'n verenige multinasionale Rusland tot die ultranasionalistiese Swart Honderde aan die regse front.

Ná die militêre neerlaag van die Wittes het oorblyfsels en voortsettings van die beweging in verskeie organisasies agtergebly, sommige met min steun, tot ná die val van die Europese kommunistiese state in die Oos-Europese rewolusies van 1989 en die daaropvolgende verbrokkeling van die Sowjetunie in 1990-'91. Dié antikommuniste in die buiteland was dikwels verdeel tussen liberale en konserwatiewer segmente, met sommige wie se hoop nog gevestig was op die herstel van die Huis van Romanof. Twee aanspraakmakers op die leë troon het tydens die burgeroorlog hulle verskyning gemaak: groothertog Kirill Wladimirowitsj en groothertog Nikolaas Nikolajewitsj.

## Skakels
Kerk op Bloed

:*Vir die Kerk op Bloed in Sint Petersburg, sien Kerk van die Verlosser op Bloed.*

thumb|306px|Jekaterinburg se Kerk op Bloed is gebou op die plek waar die laaste tsaar en sy gesin tereggestel is.

Die **Kerk op Bloed** in Jekaterinburg (Russies: Храм-на-Крови́ во и́мя Всех святы́х, в земле́ Росси́йской просия́вших, *Chram-na-Krowi wo imja Fsjech swjatich, w zemle Rossijiskoi prosijafsjich*, "Kerk op Bloed ter ere van alle heiliges wat die land Rusland verlig") is 'n Russies-Ortodokse kerkgebou. Dit staan op die terrein van die Ipatijef-huis in Jekaterinburg, waar Nikolaas II, die laaste keiser van Rusland, en sy gesin saam met lede van hulle huishouding tydens die Russiese Burgeroorlog deur Bolsjewiste doodgeskiet is en gedenk die heiligverklaring van die Romanofs.

## Geskiedenis van die terrein
### Ipatijef-huis
Die Ipatijef-huis, wat in die 1880's gebou is, was 'n ruim en moderne woning wat deur Nikolai Ipatijef besit is. Die Oeralse Sowjet het hom twee dae kennis gegee om die huis te ontruim. Toe dit leeg was, het hulle 'n hoë, dubbele houtheining om die huis gebou om die Romanofs aan te hou en te vrywaar teen nuuskierige oë. Die Tsjeggo-Slowaakse Legioen het die stad minder as 'n week later bereik.

## Die kerk
Op 20 September 1990 het die Swerdlofsk-sowjet die terrein aan die Russies-Ortodokse Kerk oorhandig vir die bou van 'n gedenkkapel. Nadat die oudtsaar en sy gesin tot heiliges verklaar is, het die Kerk begin met die beplanning van 'n kerk. Bouwerk het in 2000 begin.

Die kompleks sluit twee kerke in, asook 'n kloktoring, anneks en 'n museum wat aan die Romanofs gewy is; In 2003 het president Wladimir Poetin en die Duitse kanselier Gerhard Schröder in Jekaterinburg ontmoet en die kerk besoek.

## Verwysings
## Skakels
John Jeffries

**John Jeffries** (5 Februarie 1744 – 16 September 1819) was 'n Amerikaanse geneesheer, wetenskaplike en militêre chirurg in die Britse leër in Nova Scotia en New York tydens die Amerikaanse Revolusie. Hy is veral bekend daarvoor dat hy die Franse uitvinder Jean-Pierre Blanchard op sy 1785-ballonvlug oor die Engelse Kanaal, vergesel het. 

## Biografie 
Gebore in Boston, het Jeffries aan Harvard College in die klas van 1763 gegradueer en sy mediese graad aan die Universiteit van Aberdeen verwerf. Dr. Jeffries het 'n rol gespeel in die verhoor van die Boston-slagting, as 'n getuie vir die verdediging. Hy was die chirurg vir Patrick Carr, wat een van die Amerikaners was wat tydens daardie voorval geskiet is.

Tussen 1771 tot 1774 was Jeffries 'n chirurg aanboord van 'n eskader Britse skepe in die Boston-hawe en het die gewonde Britse soldate op 17 Junie 1775 by die Slag van Bunker Hill gehelp.

Jeffries word beskou as een van Amerika se eerste weerwaarnemers. Hy het begin om daaglikse weermetings in 1774 in Boston te neem, asook om weerwaarnemings in 'n ballon oor Londen te neem in 1784.   

*National Weatherpersonsday* word ter ere van hom gevier op 5 Februarie, sy verjaardag. Die Argief en Spesiale Versamelings by Amherst College hou 'n versameling van sy werke, insluitend 'n brief wat hy tydens sy historiese ballonvlug laat val het, wat as die oudste stuk lugpos beskou word. 

Hy het in 1776 na Halifax, Nova Scotia gevlug en later na Engeland 1779, en was gedurende hierdie tyd in diens van die Britse Kroon.

Op 30 November 1784 het hy saam met die Franse uitvinder Jean-Pierre Blanchard 'n kort vlug in 'n waterstofgevulde ballon van Londen se Redarium Garden, wes van Grosvenor Square, na Ingress in Kent gemaak (die maksimum styging was 2837 meter).

Toe neem hy deel aan die beroemde vlug van Engeland na Frankryk saam met Blanchard, die wêreld se eerste vlug oor die Engelse Kanaal, wat 2½ uur geduur het. Die vlug het op 7 Januarie 1785 plaasgevind en het vanaf die Dover-kasteel na Guin plaasgevind.

Jeffries het van 1779 tot 1790 in Engeland gewoon. Ten spyte daarvan dat hy in die Massachusetts Banishment Act genoem is, het hy teruggekeer na sy privaatpraktyk in Boston en daar gebly tot sy dood in 1819.

## Verwysings
Clivia

***Clivia *** (boslelies) is 'n genus van geofiete wat hoort tot die familie Amaryllidaceae. Die genus is inheems aan Eswatini en Suid-Afrika.

## Spesies 
Daar is ses spesies wat tot die genus hoort:
* *Clivia caulescens* R.A.Dyer
* *Clivia gardenii* Hook.
* *Clivia miniata* (Lindl.) Verschaff.
* *Clivia mirabilis* Rourke
* *Clivia × nimbicola* Swanev., Truter & A.E.van Wyk
* *Clivia nobilis* Lindl.
* *Clivia robusta* B.G.Murray, Ran, de Lange, Hammett, Truter & Swanev.

## Verwysings
Clivia mirabilis

***Clivia mirabilis*** is 'n plant en geofiet wat tot die genus *Clivia* behoort. Die spesie is endemies aan die Noord- en die Wes-Kaap waar dit gevind word op die Bokkeveldberge plato by Nieuwoudtville waar daar twee subpopulasies is. Die plant word bedreig deur die gebruik daarvan deur  tuinboukundiges.

## Verwysings 
## Bronnelys 
* SANBI Redlist
* Plants of the World Online
Clivia caulescens

***Clivia caulescens*** is 'n plant en geofiet wat tot die genus *Clivia* behoort. Die spesie kom in Eswatini, Mpumalanga en Limpopo voor. Die plant word bedreig deur die oormatige gebruik daarvan deur tradisionele dokters asook die versameling daarvan deur tuinboukundiges. Daar word verwag dat die plant se getalle met 25% gaan afneem oor die volgende 60 jaar.

## Galery 

Clivia caulescens 1.jpg
Clivia caulescens flowers - HNT.jpg
Clivia caulescens flowers open - HNT.jpg
Clivia caulescens new blossom - HNT.jpg

## Bronnelys 
* SANBI Redlist
* Plants of the World Online
Saul B. Cohen

**Saul Bernard Cohen** (gebore 28 Julie 1925 in Malden, Massachusetts, † 9 Junie 2021 in Larchmont, New York) was 'n Amerikaanse geograaf en universiteitsprofessor. Hy het die term splintergordel (*Shatterbelt*) in geopolitiek en internasionale betrekkinge geskep.

## Lewe 
Cohen het vanaf 1943 aan die Harvard-universiteit gestudeer, waar hy sy doktorsgraad behaal. Nadat hy aan verskeie Amerikaanse universiteite onderrig het, insluitend die US Naval War Academy, was hy vanaf 1965 professor aan Clark-universiteit en vanaf 1978 ook President van Queens College by City University of New York. In 1965 is hy verkies as 'n genoot van die American Association for the Advancement of Science.
In 1963 het Cohen die splintergordel geopolitieke teorie geformuleer. Hiervolgens word na daardie streke van die wêreld wat intern onstabiel is en gekenmerk word deur die feit dat verskeie eksterne moondhede beheer oor die streek probeer verkry, na verwys as die splintergordel. Sommige splintergordel-state het alliansies gevorm met een of meer van die mededingende magte. Dit sal hul botsende belange in die streek projekteer en sodoende die risiko van konflik verhoog. 

## Publikasies 
*''Israel's Fishing Industry.* In: *Geog Rev*, 1957.  
*With Gordon B. Turner. *Naval War College Review*, vol. X, no. 4, December 1957 
*As editor. *New approaches in introductory college geography courses.* Association of American Geographers Comm College Geog, 1967. 
**Geography and Politics in a World Divided*, 1963.  (2nd ed.)
**Geography and the Environment.* Voice of America Forum Lectures, 1968. 
*As geographic editor. *Oxford World Atlas.* Oxford University Press, 1973. 
**Jerusalem: Bridging the Four Walls, a Geopolitical Perspective.* Herzl Press, 1977. 
**The Geopolitics of Israel's Border Question (Jcss Study, No.7).* Westview Press, 1987. 
**Reflections on the Elimination of Geography at Harvard, 1947-51.* In: *Annals of the American Association of Geographers*, 78, 1, 1988, p.&nbsp;148-151.
**Columbia Gazetteer of the World Volume 1.* Columbia University Press, 1998. 
**Strategic Geography and the Changing Middle East.(Review): An article from: The Geographical Review.* In: *The Geographical Review*, 1998, vol. 88, issue 1, p.&nbsp;168(3).
**Textbooks that moved generations: Whittlesey, D. 1939: The earth and the state: a study of political geography. New York: Henry Holt and Company.* In: *Progress in Human Geography*, 2002, 26, p.&nbsp;679. 

## Verdere leeswerk 
*Thomas F. Glick. *Before the revolution: Edward Ullman and the crisis of geography at Harvard, 1949-1950.'' 

## Verwysings
Clivia gardenii

Die **boslelie** (*Clivia gardenii*) is 'n plant en geofiet wat tot die genus *Clivia* behoort. Die spesie kom in KwaZulu-Natal voor vanaf die Ngomewoude tot by die KwaZulu-Natal Middeland en het 'n voorkomsgebied van 6&nbsp;900&nbsp;km². Daar is tans minder as tien subpopulasies en die spesie het 30% van sy habitat verloor die afgelope 90 jaar weens die oormatige gebruik daarvan deur tradisionele genesers asook die versameling daarvan deur tuinboukundiges. Die aanplant van plantasies, gewasverbouing en ontwikkeling is ook bedreigings.

## Galery 

Clivia gardenii var. gardenii 1DS-II 3956.jpg
Clivia gardenii var. gardenii 1DS-II 3957.jpg
Clivia gardenii var. gardenii 1DS-II 3958.jpg
Clivia. gardenii Pastel Peach.jpg

## Bronnelys 
* SANBI Redlist
* Plants of the World Online
Babiana spathacea

***Babiana spathacea*** is 'n meerjarige blomplant en geofiet wat tot die genus *Babiana* behoort. Die spesie is endemies aan die Noord-Kaap.

## Galery 

Babiana spathacea 1DS-II 2-2526.jpg
Babiana spathacea Helme 1.jpg
Babiana spathacea Helme 2.jpg
Babiana spathacea Helme 3.jpg

## Bronnelys 
* SANBI Redlist
* Plants of the World Online
Aleksander Koltsjak

thumb|170px|Koltsjak in 1919.

**Aleksander Wasiljewitsj Koltsjak** (Russies: Александр Васильевич Колчак;  - 7 Februarie 1920) was 'n admiraal, militêre leier en poolverkenner van die Russiese Ryk wat in die Russies-Japannese Oorlog van 1904-'05 en die Eerste Wêreldoorlog in die Russiese vloot geveg het. 

Tydens die Russiese Burgeroorlog van 1917-'22 het hy 'n antikommunistiese regering in Siberië op die been gebring – later bekend as die Voorlopige Alrussiese Regering – en is hy van 1918 tot 1920 deur die leiers van die Wit beweging erken as die "opperleier en opperbevelvoerder van alle Russiese land- en seemagte". 

Sy regering se setel was in Omsk, Suidwes-Siberië.

Koltsjak het byna twee jaar lank gedien as Rusland se internasionaal erkende staatshoof. Sy pogings om die Wit beweging te verenig het egter misluk. Terwyl die Wit magte uiteengeval het, is hy verraai en aangehou deur die hoof van die Geallieerdes se militêre sending in Siberië, die Franse generaal Maurice Janin, en die Tsjeggo-Slowaakse Legioen. Hulle het hom in  Januarie 1920 aan die plaaslike tak van die Bolsjewiste oorhandig. Dié het hom in Februarie 1920 in Irkoetsk tereggestel.

## Verwysings
## Skakels
Clivia nobilis

***Clivia nobilis*** is 'n plant en geofiet wat tot die genus *Clivia* behoort. Die spesie kom in die Oos-Kaap voor vanaf die Suurberg, noord van Paterson en Boesmansriviermonding tot by die Qorariviermonding. Die spesie het 30% van sy habitat die afgelope 120 jaar verloor weens die oormatige gebruik daarvan deur tradisionele dokters asook die versameling daarvan deur tuinboukundiges en ontwikkeling aan die kus.

## Galery 

Clivia nobilis 1DS-II 5903.jpg
Clivia nobilis 5Dsr 8125.jpg
Clivianobilis.jpg
Clivia nobilis in Tropengewächshäuser des Botanischen Gartens 02.jpg

## Bronnelys 
* SANBI Redlist
* Plants of the World Online
Knoppiesvy

Die **knoppiesvy** (*Ficus sansibarica*) is 'n boom wat in Suid-Afrika in Limpopo en Mpumalanga voorkom. Dit is ook inheems aan Angola, Demokratiese Republiek die Kongo, Gaboen, Guinee-Bissau, Golf van Guinee-eilande, Ivoorkus, Kameroen, Kenia, Liberië, Malawi, Mosambiek, Rwanda, Senegal, Sentraal-Afrikaanse Republiek, Sierra Leone, Tanzanië, Togo, Zambië en Zimbabwe.

Die boom se FSA-nommer is 47.

Die boom het ook 'n subspesie:
* *Ficus sansibarica subsp. macrosperma* (Warb. ex Mildbr. & Burret) C.C.Berg

## Galery 

Knob Fig (Ficus sansibarica) (16707350584).jpg
Knob Fig (Ficus sansibarica) (17143627269).jpg
Knob Fig (Ficus sansibarica) over Olifants River (16709523003).jpg
Knob Fig Tree (Ficus sansibarica) (11498807685).jpg
Ficus sansibarica, met vye, Olifants, a.jpg
Knob Fig Tree (Ficus sansibarica) fruits (11498883455).jpg

## Sien ook 
* Alfabetiese lys van Suid-Afrikaanse bome

## Verwysings
Jakof Joerofski

thumb|170px|Joerofski in 1918.

**Jakof Michailowitsj Joerofski** (Russies: Я́ков Миха́йлович Юро́вский;  - 2 Augustus 1938) was 'n Russiese Bolsjewistiese rewolusionêr en 'n Tsjekis (geheime polisieagent) van die Sowjetunie. Hy is die bekendste as hooflaksman in die moord op die Romanofs, onder andere die voormalige tsaar, Nikolaas II, sy hele gesin en nog lede van die huishouding wat in die Ipatijef-huis in Jekaterinburg aangehou is.

Nadat die moord deur die Oeralse Sowjet beplan is, het Joerofski die begrafnisterrein op 14 Julie gefinaliseer, asook planne om soveel getuienis as moontlik te vernietig. Hy het voortdurend met Pjotr Jermakof, die militêre kommissaris van Werch-Isetsk, beraadslaag – dié was in beheer van die opruiming en het beweer hy ken die omgewing goed. Hulle het 'n graf van 1,8 x 2,4&nbsp;m en skaars 60&nbsp;cm diep gegrawe. Die lyke is ingegooi en swaelsuur is in die gat gegooi. Die gesigte is met die agterkant van gewere plat geslaan. Dwarslêers is oor die graf geplaas om dit weg te steek en daar is heen en weer met die Fiat-trok oor die dwarslêers gery om hulle in die grond in te trap. Aleksei en een van sy susters is in 'n vlak graf 'n entjie daarvandaan begrawe. Teen 06:00 die oggend van 19 Julie was alles verby.

## Verwysings
## Skakels
Saalboomspruit

Die **Saalboomspruit** is 'n sytak van die Wilgerivier wat op sy beurt by die Olifantsrivier aansluit, omtrent 12 km stroomop van die Loskopdam. 

## Roete 
Die Saalboomspruit se oorsprong is ongeveer 5&nbsp;km suid van Balmoral, op die hoëveldse grasvlaktes van Mpumalanga. 

## Eksterne skakel 
* Google-kaart van die Saalboomspruit se monding by Geonames.org (cc-by)

## Verwysings
Clivia robusta

***Clivia robusta*** is 'n plant en geofiet wat tot die genus *Clivia* behoort. Die spesie kom in KwaZulu-Natal en die Oos-Kaap voor vanaf Pondoland en Port St. Johns tot by die uMzimkhulurivier noord van die Oribiravyn en het 'n voorkomsgebied van 3&nbsp;100&nbsp;km². Daar is tans minder as tien subpopulasies en die spesie het 30% van sy habitat die afgelope 90 jaar verloor weens die oormatige gebruik daarvan deur tradisionele dokters.

## Galery 

Clivia robusta 1DS-II 1-8666.jpg
Clivia robusta 1DS-II 1-8667.jpg
Clivia robusta 1DS-II 1-8669.jpg
Clivia robusta 1DS-II 1-8670.jpg
Clivia robusta-IMG 6512.JPG

## Bronnelys 
* SANBI Redlist
* Plants of the World Online
Aleksander Kerenski

thumb|180px|Kerenski in 1917.

**Aleksander Fjodorowitsj Kerenski** (Russies: Алекса́ндр Фёдорович Ке́ренский,  - 11 Junie 1970) was 'n Russiese regsgeleerde en rewolusionêr wat 'n politieke sleutelfiguur was in die Russiese Rewolusie van 1917. 

Ná die Februarie-rewolusie het hy by die nuutgestigte Russiese Voorlopige Regering aangesluit – eers as minister van justisie, daarna as minister van oorlog en eindelik as voorsitter van die regering en eerste minister van Rusland. Hy was 'n leier van die gematigde faksie van die Sosialisties-Rewolusionêre Party en ondervoorsitter van die magtige Petrograd-sowjet. 

Op 7 November 1917 is sy regering in die Oktober-rewolusie oorgeneem deur die Bolsjewiste onder Wladimir Lenin. Hy het gevlug en die res van sy lewe in Parys en New York in bannelingskap deurgebring. Hy is in 1970 in New York oorlede. Hy was een van die laaste oorlewendes onder die belangrike deelnemers aan die gebeure van 1917.

## Verwysings
## Skakels
Klimenti Nagorni

thumb|links|170px|Klimenti Nagorni.
thumb|240px|Nagorni en Aleksei, 1914 of later.

**Klimenti Grigorjewitsj Nagorni** (Russies: Климе́нтий Григо́рьевич Наго́рный;  - 6 Julie 1918) was 'n matroos van die keiserlike jag Sjtandart en die oppasser van tsarewitsj Aleksei van Rusland, die siek seun van tsaar Nikolaas II en sy vrou, Aleksandra Fjodorowna. 

Onder sy pligte het getel om die tsarewitsj op te pas, hom te dra wanneer hy weens sy hemofilie nie kon loop nie, met hom te speel en hom te vermaak.

Ná die gedwonge abdikasie van Nikolaas II het Nagorni die gesin in bannelingskap na Jekaterinburg gevolg. Hy was woedend oor die omstandighede waarin die gesin in die Ipatijef-huis aangehou is en die diefstal van goed wat aan die gesin behoort het deur van die wagte. 

Hy is in hegtenis geneem en kort daarna deur die Bolsjewiste doodgeskiet, kort voor die moord op die Romanofs.

## Biografie
thumb|220px|Nagorni trek Aleksei en sy vriende rond in 'n waentjie.
thumb|220px|Nagorni en Aleksei op Tsarskoje Selo, 1907. 

Nagorni was uit 'n kleinboergesin en ongetroud. Hy was 'n matroos op die keiserlike jag Sjtandart, waar hy in Desember 1913 in diens geneem is as 'n assistent van die tsarewitsj se oppasser, of "oom" (дядька, *djadka*), bootsman Andrei Derewenko. Derewenko moes die seun op uitstappies neem en hom beskerm en vermaak.

Toe die keiserlike gesin in twee groepe na Jekatreinburg gestuur word weens die siekte van die tsarewitsj, is Nagorni in die tweede groep saam met Aleksei en drie groothertoginne gestuur.. Hulle het in Mei 1918 in Jekaterinburg aangekom. Verklarings is van al die diensknegte afgeneem. Nogorni s'n het bewaar gebly. Daarin belowe hy om as dienaar van die tsaar die bevele van die Oeralse streeksraad wat deur die kommandant van die huis met 'n spesiale doel uitgereik word, te gehoorsaam en uit te voer, nes die res van die Romanof-gesin. Volgens die historikus W.M. Chroestalef het die diensknegte, deur dié verklarings af te lê, hulle eie doodsvonnisse geteken Pierre Gilliard het later onthou hoe die twee nie hulle verontwaardiging kon wegsteek oor 'n goue ketting wat van die kant van die tsarewitsj se bed verwyder is nie.

Op 28 Mei is die matrose uit die huis verwyder en tronk toe gestuur. Vroeg in Junie (volgens sommige, of vroeg in Julie volgens ander)

## Verwysings
## Skakels
Kromdraaispruit

Die **Kromdraaispruit** is 'n kort sytak van die Wilgerivier wat op sy beurt by die Olifantsrivier aansluit. Dit vloei deur die Kromdraaidam.

## Oorsprong 
Koördinate: 

## Eksterne skakel 
* Google-kaart van die Kromdraaispruit se monding in die Kromdraaidam. by Geonames.org (cc-by)

## Verwysings